चाइनीज मांझा ले रहा परिंदों की जान, प्रशासन खामोश
हादसे का कारण बन सकता है
आसमानमें उड़ती पतंगों के साथ ये काटा वो मारा के शोर में बेजुबानों की आवाज दब कर रह गई है। चायनीज मांजे के साथ उड़ रही इन पतंगों से टकराकर आसमान में विचरण करने वाले परिंदे आए दिन घायल हो रहे है, लेकिन रोक के बावजूद इस पर कोई प्रभावी प्रशासनिक कार्रवाई नहीं होने से यह बाजारों में धडल्ले से बिक रहा है। मकर संक्रांति के पास आने के साथ ही बाजार पतंगों से सज चुका है। विभिन्न वैरायटी की पतंगों के साथ ही कई किस्मों के मांझे भी बाजार में बिक रहे हैं। प्रशासन की ओर से किसी भी प्रकार की कार्रवाई नहीं होने से चायनीज मांझा रोक के बावजूद धड़ल्ले से बिक रहा है। जल्दी नहीं कटने के कारण बच्चे भी चायनीज मांझे को ही प्राथमिकता दे रहे हैं, हालांकि कुछ दुकानदारों ने अपनी ओर से पहल करते हुए इस मांझे को बेचना बंद कर दिया है, लेकिन शहर के गोपालगंज सहित विभिन्न स्थानों और आस-पास के गांवों में इसकी बिक्री बेरोकटोक जारी है।
आयुर्वेद अधिकारी हुए थे चोटिल| डेढ़माह पूर्व चाइनीज मांझे से छोटीसादड़ी में नियुक्त रहे निंबाहेड़ा निवासी सेवानिवृत्त चिकित्सक हेमंत महावर घायल हो चुके हैं। वे निंबाहेड़ा में अपने पुत्र की शादी के कार्ड बांटने जा रहे थे।
हमतो निर्देश दे चुके, काम तो लोकल बॉडी को ही करना है| एडीएमअनुराग भार्गव ने बताया कि चाइनीज मांझे की बिक्री पर रोक के लिए हम अधिसूचना जारी कर चुके हैं। काम तो लोकल बॉडी नगर परिषद को करना है।
शीघ्रशुरू करेंगे अभियान| नगरपरिषद आयुक्त मोहम्मद नसीम शेख ने बताया कि पुलिस प्रशासन से सहयोग लेकर शीघ्र ही कार्रवाई शुरू करेंगे।
पूर्व मानद वन्यजीव प्रतिपालक लक्ष्मण सिंह चिकलाड़ ने बताया कि चाइनीज मांझा प्लास्टिक का होने के कारण जल्दी नहीं टूटता है। इसके कारण इसमें कई बार पक्षी उलझकर घायल हो जाते है और कई तो मर भी जाते हैं। इसके साथ ही इसमें लोहे के कण भी होने के कारण बिजली की लाइन को छू जाने पर करंट आने की संभावना भी बनी रहती है। मांझे से पूर्व में कई हादसे भी हो चुके हैं। जिसमें लोगों की जान जाते-जाते भी बची है।
पतंगों की दुकान पर लगी खरीदारों की भीड़।
तौल पर आने के कारण सस्ता
चायनीजमांझा तौल पर आने के कारण सस्ता पड़ता है। इसमें दुकानदारों को भी काफी मुनाफा मिलता है। बरेली का मांझा चकरी के नाप से आने के कारण दोगुने दाम में पड़ता है। इसके साथ ही धागा होने के कारण यह जल्दी कट जाता है। इससे इसकी मांग नहीं के बराबर रह गई है।
मांझातैयार करने का प्रचलन हुआ समाप्त
हाथोंसे मांझा तैयार करने का प्रचलन अब खत्म हो चुका है। पतंग व्यवसायी सचिन ने बताया कि पहले पतंगबाज अपने हाथों से मांझा तैयार करते थे। इसके लिए सरेस, कांच और रंग का उपयोग करते थे। इसमें पूरा दिन तक लग जाता था। अब चायनीज मांझे के कारण यह प्रचलन खत्म हो चुका है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva